Portal: Film

***Buster*** er et britisk romantisk krimkomediedrama fra 1988 basert på hendelser fra det store togrøveriet, med Phil Collins og Julie Walters i hovedrollene.

Birollene inkluderer Larry Lamb og Shelia Hancock. Filmmusikken inneholder to singler fra Collins som toppet Billboard Hot 100-listen.

Handling
--------

Buster Edwards (spilt av Phil Collins) er en småkriminell fra East End i London, som er gift med June. Historien begynner med Buster som bryter seg inn i en butikk for å stjele en dress, som han bruker for å delta i en begravelse. Buster tar med seg Harry (spilt av Michael Attwell) som nylig har sonet 18 måneder i fengsel for sin rolle i tidligere ran, for å diskutere deres neste jobb sammen med Bruce Reynolds. De planlegger å rane et Royal Mail-tog, som angivelig skal frakte opp til 1 million pund i kontanter.

Etter et komplekst og vellykket ran vender gjengen tilbake til gjemmestedet deres for å dele opp byttet. De oppdager at de faktisk har stjålet over 3 millioner pund, mye mer enn de hadde forventet - eller rapportert av media. Men de blir nervøse når de hører på radio at politiet planlegger å lete gjennom alle våningshus og andre potensielle gjemmesteder i en radius på 48 kilometer fra ransstedet. Enkelte medlemmer av gjengen ønsker å umiddelbart returnere til London, av frykt for å bli oppdaget. Men de andre mener at de burde holde seg til den opprinnelige planen, og holde seg rolige ved gjemmestedet deres.

Når Buster kommer hjem oppdager han at June har hatt en spontanabort mens han begikk ranet. I flere måneder etter ranet forblir Buster og June i skjul sammen med sin unge datter Nicky (spilt av Ellie Beaven) frem til en mistenksom nabo rapporterer dem til politiet. Buster flykter deretter til Acapulco, hvor han blir møtt av Bruce Reynolds, og kjæresten Franny som også er på flukt. Men June ønsker snart å reise hjem, selv om hun vet at Buster kommer til å bli arrestert hvis han vender hjem sammen med henne.

Skuespillere
------------

* Phil Collins som Buster Edwards
* Julie Walters som June Edwards
* Larry Lamb som Bruce Reynolds
* Stephanie Lawrence som Franny Reynolds
* Ellie Beaven som Nicky Edwards
* Ralph Brown som Ronald Biggs
* Christopher Ellison som George
* Sheila Hancock som Mrs. Rothery
* Martin Jarvis som inspektørJack Mitchell
* Anthony Quayle som Sir James McDowell
* Michael Attwell som Harry
* Michael Byrne som Poyser
* Clive Wood som sersjant Chalmers
* Harold Innocent som Justice Parry
* Rupert Vansittart som Fairclough
* John Benfield som Jimmy
* John Barrard som Walter
* Carole Collins som Linda
* Amy Shindler som Susan
* David Shindler som David
* Vincenzo Nicoli som en gjeng-medlem
* Steve McFadden som et gjeng-medlem

Referanser
----------

1. ↑  ; besøksdato: 30. juni 2016.
2. 1 2 3  ; besøksdato: 30. juni 2016.
3. 1 2  ; besøksdato: 30. juni 2016.
4. ↑   Lexikon des internationalen Films[Hentet fra Wikidata]

Eksterne lenker
---------------

* (en) *Buster* på Internet Movie Database Rediger på Wikidata

* (da) *Buster* i Danmark Nationale Filminstitut Rediger på Wikidata

* (en) *Buster* på AllMovie Rediger på Wikidata

* (fr) *Buster* på Allociné Rediger på Wikidata

* (nl) *Buster* på MovieMeter Rediger på Wikidata

* (en) *Buster* på Turner Classic Movies Rediger på Wikidata

* (en) *Buster* på Rotten Tomatoes Rediger på Wikidata

* (en) *Buster* på Box Office Mojo Rediger på Wikidata